Document ID: /roh_data/filtered/fineweb-2-filterrobots_roh.jsonl.gz/45249

Evitar ina mancanza d’energia. Quai è era la finamira per l’enviern che vegn han declerà ils cussegliers federals – Albert Rösti e Guy Parmelin davant las medias. La Svizra haja dumagnà bain l’enviern passà grazia a las mesiras prendidas, ha ditg il minister da l’energia Rösti. En tut hajan il Svizzers e las Svizras duvrà 2% damain energie che l'onn 2021, quai saja circa tant sco che la citad da Basilea dovria.
Spargnar resta la devisa
Ins na possia dentant betg quintar che l’enviern che vegn saja puspè uschè miaivel. In ulteriur factur saja che la Germania haja avant paucs dis prendì giu da la rait sias ultimas trais ovras atomaras. Perquai saja vinavant impurtant dad avair a disposiziun las ovras electricas da reserva.